ร้าน V.T.แหนมเนือง อุดรธานี เป็นร้านที่ขึ้นชื่อของจังหวัดอุดรธานี ใครที่แวะมาถึงที่นี่แล้ว ก็ต้องแวะมาทานกัน รวมถึงต้องซื้อกลับไปเป็นของฝากเสมอ บริการแพ็คอย่างดี ให้เราพร้อมโหลดขึ้นเครื่องได้เลย
แต่วันนี้ ด้วยความโด่งดัง ทำให้มีสาขาอยู่ในหลายจังหวัด ไม่ต้องดั้นด้นไปกินที่อุดรธานีเท่านั้น ใกล้ที่ไหนก็ไปที่นั่น แต่ก็เคยอ่านรีวิว และเคยได้ยินคนพูดถึงร้าน VT สาขาในกรุงเทพ ว่าราคาค่อนข้างแพงทีเดียว แล้วก็บริการแปลกๆ ต้องตามไปดูกันวันอื่นๆ
แต่เมื่อมีโอกาสมาถึงอุดรธานีทั้งที ก็ต้องมาลองดูกันสักหน่อย กับร้าน V.T.แหนมเนือง อุดรธานี ร้านอยู่แถวถนนโพศรี ถามคนแถวนั้นได้ ที่นี่ใครมาก็มักจะพูดว่าเป็นร้านที่ใหญ่มาก มีที่จอดรถเยอะสะอาด มีห้องแอร์
 ร้าน V.T.แหนมเนือง อุดรธานี มีหลายเมนูให้เลือกพอสมควร แต่พอทานไปทั้งหมดแล้ว ก็พบว่าส่วนใหญ่อาหารรายการที่ไม่ใช่แหนมเนือง รสชาติก็งั้นๆ ไม่ได้โดดเด่นอะไร เช่น แกงไก่ รสชาติออกจะแปลกๆ สำหรับคนภาคกลาง ไม่เหมืองแกงไก่ กุ้งพันอ้อย หมูยอทอด รสชาติก็เฉยๆ แต่ที่โดดเด่นที่สุดก็คงเป็นแหนมเนือง ที่ถือว่าน้ำจิ้มรสชาติดีมาก เนื้อหมูนุ่มดี ผักเยอะ แต่ถ้าใครอยากลองอาหารรายการอื่นก็ได้ 
ถ้าอยากกินแหนมเนือง อร่อยๆ ร้านนี้ก็คงความอร่อยไว้ได้ ในราคาที่ดี (ไม่รู้สาขาจังหวัดอื่น ราคาแพงกว่าตามคำบอกเล่าหรือไม่) แต่ถ้าไม่อยากเดินทางสั่งซื้อผ่านเน็ท ง่ายดี สะดวก อิ่ม อร่อย
